JayJayThrowThrow/commonwealth-wiki-mix huggingface dataset:
प्रबंध विज्ञान

प्रबंध विज्ञान एक महत्‍वपूर्ण एवं लोकप्रिय विधा है। इसके अंतर्गत किसी कार्य को कुशलता एवं सफलता पूर्वक संपादित करने के लिए आवश्‍यक तकनीक एवं कौशल का अध्‍ययन किया जाता है। वृहत एवं जटिल कार्यों को करने के लिए विशेष कौशल एवं तकनीक की आवश्‍यकता होती है जिससे उपलब्‍ध साधनों का योग्‍यतापूर्वक उपयोग करके कार्य को समय से संपन्‍न किया जा सके। इस प्रकार प्रबंध विज्ञान मुख्‍यत: उपलब्‍ध साधनों के कुशल उपयोग से किसी कार्य को संपन्‍न करने की शिक्षा प्रदान करता है।

अध्‍ययन की अन्‍य विधाओं की तरह प्रबंध विज्ञान को अध्‍ययन की सुविधा के लिए कई विभागों में बांटा जा सकता है। जैसे, बाजार प्रबंधन, वित्‍त प्रबंधन, मानव संसाधन प्रबंधन आदि।
मानव संसाधन प्रबंधन


किसी भी वाणिज्यिक अथवा लोक हितकारी गतिविधि के अंर्तगत उत्‍पादन के लिए आवश्‍यक संसाधन अर्थात सामग्री,मशीन एवं मानव में से मानव का स्‍थान सर्वोपरि है क्‍योंकि सामग्री एवं मशीन स्‍वयं में कोई उत्‍पाद नहीं बना सकतीं बल्कि बिना मानव संसाधन के योगदान के अन्‍य दोनों संसाधन अर्थहीन हो जाते हैं। अत: यह स्‍पष्‍ट है कि कोई भी वाणिज्यि‍क अथवा लोक हितकारी गतिविधि बिना कुशल मानव संसाधन के प्रबंधन के सफल नहीं हो सकती। संक्षेप में यह कहा जा सकता है कि कोई भी संगठन, चाहे उसका उददेश्‍य लाभ्‍ा कमाना हो या लोक हित की गतिविधि का संचालन करना हो, बिना कुशल मानव संसाधन प्रबंधन को आत्‍मसात किये अपने उददेश्‍य में सफल नहीं हो सकता है।
मानव संसाधन का अद्वितीय विशेषताएँ

मानव संसाधन का एक अद्वितीय लक्षण यह है कि यह संसाधन अपने इनपुट से अधिक आउट पुट दे सकता है यदि इसका कुशल प्रबंधन किया जाऐ. यह लक्षण उत्‍पादन हेतु आवश्‍यक अन्‍य संसाधनों में नहीं पाया जाता है। अन्‍य संसाधन समय बीतने के साथ अवमूल्‍यन की ओर अग्रसर हो जाते हैं जबकि मानव संसाधन समय बीतने के साथ और कुशल और अनुभवी हो कर मूल्‍यवान हो जाता है। इसके अतिरिक्‍त मानव संसाधन उत्‍पादन में आने वाली समस्‍याओं का समझ बूझ के साथ सामना कर सकता हो और आवश्‍यकता अनुसार निर्णय ले सकता है। जबकि मशीनें केवल पूर्व अनुमानित समस्‍याओं का ही सामना कर सकती हैं।
प्रोजेक्‍ट प्रबंधन

ऑपरेशंस प्रबंधन

सामग्री प्रबंधन

*
हीराकुद

हीराकुद (Hirakud) भारत के ओडिशा राज्य के संबलपुर ज़िले का एक कस्बा है।
परिचय

हीराकुद भारत के उड़ीशा राज्य के संबलपुर जिले में इब और महानदी के संगम पर स्थित कस्बा है। इस स्थान की प्रसिद्धि का कारण हीराकुद बाँध है। यहाँ स्वर्णधूल एवं हीरा भी प्राप्त होता है। महानदी छत्तीसगढ़ के पठार से निकलकर पूर्व की ओर बहती हुई बंगाल की खाड़ी में गिरती है। जब सन् १९५६ में हीराकुद बाँध का निर्माण हुआ तो इस कस्बे का नाम प्रसिद्ध हुआ।
एशिया मे इसका रिकार्ड

वर्तमान समय में हिण्डाल्को (HINDALCO) आदि कुछ बड़ी कम्पनियाँ यहाँ स्थित हैं। हीराकुद की झील एशिया की सबसे बड़ी मानवनिर्मित झील है। हीराकुद बाँध संसार के विशालतम तथा सबसे लम्बे बाँधों में से एक है। यह बाँध विद्युत उत्पादन तथा सिंचाई के काम आता है। यह पर्यटकों के आकर्षण का भी केन्द्र है। इस बाँध की लंबाई 4.8 कि.मी. है तथा तटबंध सहित इसकी कुल लंबाई 25.8 कि.मी. है। बाँध के तटबंध के कारण 743 वर्ग कि.मी. लंबी एक कृतिम झील बन गयी है। इसे 'हीराकुंड' कहते हैं।
हीराकुद बांध का निर्माण कार्य

* हीराकुद बाँध का निर्माण सन 1948 में शुरू हुआ था और यह 1953 में बनकर पूर्ण हुआ। वर्ष 1957 में यह बाँध पूरी तरह से कम करने लगा था।
* हीराकुद बाँध में दो अलग-अलग जल विद्युत-गृह हैं। यह विद्युत-गृह 'चिपलिम्मा' नामक स्थान पर हैं।
* विद्युत-गृहों की कुल क्षमता 307.5 मेगावाट है। इस विद्युत-शक्ति का उपयोग उड़ीसा, बिहार, झारखंड में विभिन्न कारखानों तथा औद्योगिक इकाइयों में किया जा रहा है।
* बाँध से तीन मुख्य नहरें निकाली गयी हैं। दाहिनी ओर 'बोरागढ़ नहर' और बाईं ओर से 'सासन' और 'संबलपुर नहर'। इन नहरों से संबलपुर, बोलमगिरी, पुरी व कटक ज़िलों की सिंचाई होती है।[1]
* यह परियोजना 'राऊरकेला स्टील प्लान्ट' को विद्युत प्रदान करती है।
इन्हें भी देखें

*हीराकुद बाँध
*महानदी
सन्दर्भ

श्रेणी:सम्बलपुर ज़िला
श्रेणी:ओड़िशा के शहर
श्रेणी:सम्बलपुर ज़िले के नगर
राष्ट्रीय राजमार्ग ८ (भारत, पुराना संख्यांक)

१४२८ किलोमीटर लंबा यह राजमार्ग दिल्ली को मुंबई से जोड़ता है। इसका रूट दिल्ली - जयपुर – अजमेर – उदयपुर – अहमदाबाद – वडोदरा - मुंबई है। दिल्ली-मुंबई को जोड़ने वाले नेशनल हाइवे-8 के आसपास तो अनेक जगह हैं। दिल्ली से 48 कि॰मी॰ दूर सुल्तानपुर बर्ड सेंक्चुरी में प्रवासी पक्षियों को निहारने के साथ आधुनिक सुविधाओं से युक्त हेरिटेज विलेज मानेसर में ठहर कर सुकून की सांस ले सकते हैं। यहां ठहरने के लिए विश्व की सबसे बड़ी होटल श्रृंखला बेस्ट वैस्टर्न का रिजॉर्ट भी है। इसके अलावा गुड़गांव से एक अलग मार्ग पकड़कर 60 कि॰मी॰ दूर पटौदी जा सकते हैं, जहां प्रसिद्ध क्रिकेट खिलाड़ी नवाब मंसूर अली खान पटौदी का पुश्तैनी आवास हेरिटेज होटल के रूप में स्वागत को तैयार है। गुड़गांव से ही एक हाईवे अलवर के लिए निकलता है। इस मार्ग पर दमदमा झील और सोहना जैसी मिनी सैरगाहें भी हैं। राजमार्ग-8 पर ही आगे बहरोड़ से पहले एक मार्ग नीमराना की ओर जाता है, जहां सैलानी ऐतिहासिक इमारत में ठहरने का लुत्फ उठा सकते हैं। वहां का नीमराना फोर्ट विश्वप्रसिद्ध हेरिटेज होटल है।


श्रेणी:भारत के राष्ट्रीय राजमार्ग (पुराने संख्यांक)
लातूर जिला

लातूर ज़िला भारत के महाराष्ट्र राज्य का एक ज़िला है। ज़िले का मुख्यालय लातूर है। लातूर शहर समुद्री तल से 636 मीटर की ऊँचाई पर बसा है।
शिक्षा

महाविद्यालय

# राजर्षी शाहू महाविद्यालय
# दयानन्द महाविद्यालय
# बसवेश्वर महाविद्यालय
विद्यालय

# श्री मारवाड़ी राजस्थान विद्यालय
# यशवंत विद्यालय
# जिजामाता विद्यालय
# गोदावरी विद्यालय
# केशवराज विद्यालय
# देशीकेन्द्र विद्यालय
# पूरणमल लाहोटी विद्यालय
#श्री गणेश विद्यालय, वासनगाँव
राजनीति

महाराष्ट्र के पूर्व मुख्यमंत्री श्री विलासराव देशमुख लातूर मतदारसंघ से चुन कर आए थे। लातूर मतदारसंघ से ही चुन कर आये केशवरावजी सोनवणे महाराष्ट्र राज्य के सहकार मंत्री थे। वे दो बार लातुर से, और दो बार औसा विधानसभा से, ऐसे कुल चार बार महाराष्ट्र की विधानसभा के विधायक रह चुके थे। स्व वैकुंठ मेहताजी ने उनके सहकार क्षेत्र के योगदान के लिये उनका "सहकार महर्षि" की पदवी देकर उनका गौरव किया था।
इन्हें भी देखें

* लातूर
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*
कोल्हापुर जिला

कोल्हापुर ज़िला भारत के महाराष्ट्र राज्य का एक ज़िला है। ज़िले का मुख्यालय कोल्हापुर है। 2011 में हुई जनगणना के अनुसार इसकी आबादी 38,76,001 है। जिसमें 33 प्रतिशत आबादी शहरी क्षेत्र की है। इस जिले के जनसंख्या का घनत्व 504 प्रति वर्ग किलोमीटर है। यह 2001-2011 के मध्य 9.96% की दर से बढ़ी। यहाँ प्रति 1000 पुरुषों में 953 महिलाएं हैं।
इन्हें भी देखें

* कोल्हापुर
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*
राष्ट्रीय राजमार्ग १ (भारत, पुराना संख्यांक)

यह हाईवे दिल्ली को अमृतसर से जोड़ता है। रास्ते में पानीपत, अम्बाला, लुधियाना और जालंधर शहर हैं। इनके अलावा इस रूट पर कई पर्यटन स्थल भी हैं। पानीपत के पास कालाअम्ब एक मिनी सैरगाह है। यह स्थल पानीपत की लड़ाई से ताल्लुक रखता है। कालाअम्ब से नाहन होते हुए हिमाचल प्रदेश में रेणुका झील जाया जा सकता है। यहां पहाड़ों के मध्य फैली झील के आसपास किसी गेस्ट हाउस में रुक प्रकृति का मजा उठा सकते हैं। दिल्ली से 156 कि॰मी॰ दूर स्थित धार्मिक स्थल कुरुक्षेत्र में मंदिरों के दर्शन कर सकते हैं। यहीं ज्योतिसर नामक स्थान गीता उपदेश की जगह है। हरियाणा का आधुनिक शहर पंचकुला भी पर्यटन का आकर्षण केंद्र है। यहां का कैक्टस गार्डन, मनसा देवी मंदिर दर्शनीय हैं। इसके निकट 350 वर्ष पुराना रामगढ़ फोर्ट आज एक हेरिटेज होटल है। पंचकुला से सैलानी पिंजौर गार्डन, नालागढ़ फोर्ट और मोरनी हिल्स भी जा सकते हैं।
सन्दर्भ

श्रेणी:भारत के राष्ट्रीय राजमार्ग (पुराने संख्यांक)
भारतीय राष्ट्रीय राजमार्ग प्राधिकरण

भारतीय राष्ट्रीय राजमार्ग प्राधिकरण (भाराराप्रा) भारत सरकार का एक उपक्रम है। इसका कार्य इसे सौंपे गए राष्ट्रीय राजमार्गों का विकास, रख-रखाव और प्रबन्धन करना और इससे जुड़े हुए अथवा आनुषंगिक मामलों को देखना है। भारतीय राष्ट्रीय राजमार्ग प्राधिकरण का गठन संसद के एक अधिनियम, भारतीय राष्ट्रीय राजमार्ग प्राधिकरण अधिनियम, 1988 के द्वारा किया गया था। प्राधिकरण ने फरवरी, 1995 में पूर्णकालिक अध्यक्ष और अन्य सदस्यों की नियुक्ति के साथ कार्य करना शुरू किया।
परियोजना

भारतीय राष्ट्रीय राजमार्ग प्राधिकरण को यह अधिदेश प्राप्त है कि वह राष्ट्रीय राजमार्ग विकास परियोजना को क्रियांवित करे। यह परियोजना कार्यान्वयन के चरणों में है।

राष्ट्रीय राजमार्ग प्राधिकरण का दायित्व यह भी है कि कई राजमार्गों पर टोल प्राप्त करे।
* पहला चरण: इसकी स्वीकृति दिसम्बर २००० में हुई थी। इसकी लागत ३०० बिलियन रुपिये आँकी गई थी। इसमें एन एस-ई डब्ल्यू कॉरिडोरों के स्वर्णिम चतुर्भुज (Golden Quadrilateral - जी क्यू) अंश और सभी प्रमुख बंदरगाहों का राष्ट्रीय राजमार्गों से जुड़ना शामिल है।
* दूसरा चरण: इसकी स्वीकृति दिसम्बर २००३ में हुई थी। इसकी लागत ३४३ बिलियन रुपिये आँकी गई थी। इसमें एन एस-ई डब्ल्यू कॉरिडोरों का पूरा करना और इसके अलावा राष्ट्रीय राजमार्ग के शामिल थे।
* तीसरी चरण (अ): इसकी स्वीकृति मार्च २००५ में हुई थी। इसकी लागत २२२ बिलियन रुपिये रखी गई। इसमें राष्ट्रीय राजमार्ग की गलियों का विकास शामिल था।
* तीसरा चरण (आ): इसकी स्वीकृति अप्रैल २००६ में हुई थी। इसकी लागत ५४३ बिलियन रुपिये रखी गई। इसमें राष्ट्रीय राजमार्ग की गलियों का विकास शामिल था।
* पाँचवाँ चरण: इसकी स्वीकृति अकतूबर २००६ में हुई थी। इसमें राष्ट्रीय राजमार्ग की ६ गलियों का विकास शामिल था जो घेरते थे। इनमें से जी क्यू पर थे। यह चरण पूर्ण रूप से डी० बी० एफ़० ओ० के आधार पर पूरा किया गया।
* छठवाँ चरण: इसकी स्वीकृति नवम्बर २००६ में हुई थी। इसका लक्ष्य के क्षेत्र पर एक्स्प्रेस राजमार्ग का निर्माण था। इसकी लागत ५४३ बिलियन रुपिये रखी गई।
* सतवाँ चरण: इसकी स्वीकृति दिसम्बर २००७ में हुई थी। इसका लक्ष्य रिंग-रोड, बाई-पास रोड और फ़्लाई-ओवर निर्माण था ताकि ट्रैफ़िक रुकावटों से चुनिंदा क्षेत्रों में बचा जा सके। ईसकी लागत १६७ बिलियन रुपिये रखी गई।
* राष्ट्रीय राजमार्ग विकास परियोजना की प्रगति को परियोजना के आधिकारिक जालस्थल पर देखी जा सकती है, जो मानचित्रों को समय-समय पर अद्यतनीकृत करती है।
भारतीय राष्ट्रीय राजमार्ग प्राधिकरण पूर्वोत्तर क्षेत्र के लिए विशेष त्वरित सड़क विकास कार्यक्रम के कार्यान्वित करने में सहायता करता है; यह परियोजना पूर्वोत्तर क्षेत्र के उन राष्ट्रीय राजमार्गों का विकास करती है जो राज्य की राजधानियों को २ गलियों या ४ गलियों से जोड़ते हैं।
यह भी देखे

* राष्ट्रीय राजमार्ग विकास परियोजना
सन्दर्भ
बाहरी कडियाँ

* भारतीय राष्ट्रीय राजमार्ग प्राधिकरण का आधिकारिक जालस्थल


श्रेणी:भारत के राष्ट्रीय राजमार्ग
राष्ट्रीय राजमार्ग
भारतीय मानक समय

thumb|मिर्ज़ापुर और 82.30° पू के स्थान, जो भारतीय मानक समय के सन्दर्भ लम्बाई के लिए व्यवहार होता है

भारतीय मानक समय भारत का समय मण्डल है, एक यूटीसी+5:30 समय ऑफ़सेट के साथ में। भारत में दिवालोक बचत समय (डीएसटी) या अन्य कोइ मौसमी समायोग नहीं है, यद्यपि डीएसटी 1962 भारत-चीन युद्ध, 1965 भारत-पाक युद्ध और 1971 भारत-पाक युद्ध में व्यवहार था। सामरिक और विमानन समय में, आइएसटी का E* ("गूँज-सितारा") के साथ में नामित होता है।
इतिहास

1947 में स्वतन्त्रता के पश्चात भारत सरकार ने पूरे देश के लिए सरकारी समय के रूप भारतीय मानक समय को स्थापित कर दिया, हालाँकि कोलकाता और मुम्बई 1955 तक अपने स्थानीय समय (बॉम्बे समय के रूप में जाना जाता है) को बनाए रखा है। सेंट्रल वेधशाला चेन्नई से एक स्थान पर ले जाया गया था, भारतीय समय उत्तर प्रदेश के मिर्जापुर (अमरावती चौराहे के पास) जिले से निर्धारित होता है।, इसलिए कि यह सम्भव के रूप में UTC +5:30 के करीब होगा।
1962 के भारत-चीन युद्ध तथा 1964 और 1971 के भारत-पाकिस्तान युद्ध में अल्प समय के लिए डेलाइट सेविंग टाइम का उपयोग किया गया था।
समस्याएँ

देश की पूर्व-पश्चिम दूरी लगभग 2933 किलोमीटर है जिसके कारण पूर्व में सूर्योदय और सूर्यास्त पश्चिम से 2 घण्टे जल्दी होता है और इसीलिए उत्तर-पूर्व राज्यों के लोगों को उनकी घड़ियाँ आगे बढ़ने की आवश्यकता होती हैं जिससे सूर्योदय के उपरान्त ऊर्जा का क्षय न हो। इसके कारण औपचारिक व्यवहारों में अनेक कष्ट होते हैं।

1980 में संशोधकों की एक मण्डली ने भारत को दो अथवा तीन समय मण्डलों में विभाजित करने का सुझाव दिया, परन्तु ये सुझाव हमें ब्रिटिश सरकार द्वारा स्थापित समय मण्डलों को अपनाने के बराबर था, इसलिए इस सुझाव को नकारा दिया गया।
2001 में विज्ञान और प्रौद्योगिकी मंत्रालय ने 4 सदस्य की समिति स्थापित की जिसका उद्देश्य समय मण्डल तथा डेलाइट सेविंग के विषयों को जाँचना था। समिति के निष्कर्ष 2004 में संसद में विज्ञान और प्रौद्योगिकी मंत्री, श्री कपिल सिब्बल, द्वारा प्रस्तुत किये गए जिसमे कपिल सिब्बल ने कहा कि "भारत के समय मण्डलों को विभाजित करने की कोई आवश्यकता नहीं है।

2014 में, असम के मुख्यमंत्री श्री तरुण गोगोई ने असम तथा अन्य उत्तर-पूर्व राज्यों के लिए एक अलग समय मण्डल की माँग की है परन्तु इस प्रस्ताव को केंद्र सरकार द्वारा कोई मंजूरी नहीं मिली है।
समय सङ्केत

औपचारिक समय सङ्केत नई दिल्ली में स्थित राष्ट्रीय भौतिक प्रयोगशाला के समय एवं आवृत्ति मानक प्रयोगशाला के द्वारा प्रेषित किये जाते हैं। ये सङ्केत परमाणु घड़ियों पर आधारित हैं जो समेकित सार्वभौमिक समय (Coordinated Universal Time ) पर आधारित हैं। भारतीय मानक समय देश का मानक समय इसलिये है क्योंकि ये भारत के मध्य से गुजरता है। देश का ठीक समय आकाशवाणी और दूरदर्शन के द्वारा लोगों तक पहुँचाया जाता है।
प्रचलित संस्कृति में
इन्हें भी देखें

* हिन्दू ज्योतिषशास्त्र
* अन्तर्राष्ट्रीय परमाणुक समय
* समय मंडल
सन्दर्भ


बाहरी कड़ियाँ

* भारत का प्रचलित समय
* राष्ट्रीय Physical Laboratory
* विश्व घड़ी - समय मंडलों
* विश्व के समय मंडलों
* समय परत के परिणाम

श्रेणी:राष्ट्रीय समय मंडल
श्रेणी:भारत का भूगोल
श्रेणी:समय मंडल
इंडियानापोलिस

इंडियानापोलिस () अमरीका के इंडियाना प्रान्त की राजधानी है और मेरियन काउंटी की काउंटी सीट है। वर्ष २००० की जनगढ़ना के मुताबिक इसकी जनसंख्या 791,926 है। यह इंडियाना का सबसे ज्यादा जनसंख्या वाला शहर है एवं अमरीका का १३वें स्थान का शहर है।
इतिहास

इंडियानापोलिस को प्रदेश की नई राजधानी के तौर पर १८२० में चुना गया। जेरिमिया सुलिवान जो इंडियाना सुप्रीम कोर्ट के जज थे, ने प्रदेश के नाम इंडियाना को पोलिस शब्द से जोड़ कर इंडियानापोलिस शब्द की उत्पत्ति की। ग्रीक भाषा में पोलिस शब्द का अर्थ शहर होता है।


श्रेणी:इंडियाना के शहर
निंगशिया

thumb|220px|चीनी जनवादी गणराज्य|चीन के नक़्शे पर निंगशिया (लाल रंग में)
निंगशिया या निंगशिया हुई (宁夏回族自治区, निंगशिया हुईज़ू ज़िझिचु; Ningxia) जनवादी गणतंत्र चीन का एक स्वशासित प्रदेश है। यह चीन के हान चीनी जाती वाले इलाक़ों के उत्तर-पश्चिम में स्थित है और इसमें मुस्लिम हुई लोग रहते हैं। इसकी राजधानी यिनचुआन शहर है। निंगशिया लोएस पठार पर स्थित है और पीली नदी (ह्वांग हो) इसमें से गुज़रती है। इसकी पूर्वोत्तरी सीमा पर चीन की महान दीवार चलती है। निंगशिया का कुल क्षेत्रफल ६६,००० वर्ग किमी है और सन् २०१० की जनगणना में इसकी आबादी ६३,०१,३५० अनुमानित की गई थी।
इन्हें भी देखें

* हुई लोग
* लोएस पठार
* हान चीनी
* पीली नदी
सन्दर्भ


श्रेणी:निंगशिया
श्रेणी:जनवादी गणराज्य चीन के स्वायत्त क्षेत्र
गुआंगशी

गुआंगशी (चीनी: 广西, अंग्रेज़ी: Guangxi) जनवादी गणराज्य चीन के दक्षिणी भाग में स्थित एक प्रांत है। इस प्रान्त की राजधानी नाननींग (南宁, Nanning) है। चीनी प्रशासन प्रणाली में इसे एक 'स्वशासित' (ऑटोनोमस) प्रदेश का दर्जा हासिल है। क्योंकि इस प्रांत में बहुत से झुआंग लोग बसते हैं इसलिए इसका औपचारिक नाम गुआंगशी झुआंग स्वशासित प्रदेश (广西壮族自治区, गुआंगशी झुआंगज़ू ज़िझिचू, Guangxi Zhuang Autonomous Region) है।
गुआंगशी के कुछ नज़ारे


File:Karst peaks and bamboo forest.jpg|यांगशुओ ज़िले में बांस के जंगल और चूने के पत्थर के पहाड़
File:Cormorant fishing -Guangxi -China-22Nov2004.jpg|पालतू जलकागों से मछलियों का शिकार
File:龙脊梯田之七星伴月.jpg|प्रसिद्ध लोंगजी पहाड़ पर सीढ़ीनुमा चावल के खेत
File:Zhuangzu shanzhan.jpg|एक झुआंग गाँव
File:Gate of GUT.JPG|गुइलिन प्रौद्योगिकी विश्वविद्यालय का मुख्य द्वार

इन्हें भी देखें

* नाननींग
* गुइलिन
* झुआंग लोग
सन्दर्भ


श्रेणी:गुआंगशी
श्रेणी:जनवादी गणराज्य चीन के स्वायत्त क्षेत्र
बरात

thumb|230px|पुष्कर, राजस्थान में एक बरात
thumb|पंजाब, पाकिस्तान में एक बरात
बरात भारतीय उपमहाद्वीप में किसी विवाह के समय दुल्हे के घर से दुल्हन के घर जाने वाले लोगों के समूह को कहते हैं। इस क्षेत्र में वर/दूल्हा घोड़ी पर चढ़कर अपने सगे-सम्बन्धियों और मित्र-सखाओं की बरात लेकर विवाह-स्थल पर जाता है, जहाँ दुल्हन/वधू का घर होता है।
शब्द व्युत्पत्ति

बरात शब्द संस्कृत के "वर-यात्रा" के संयोग से बना है। बरात विवाह के समय वर के साथ कन्या-पक्ष वालों के यहाँ जानेवाले लोगों का समूह, जिसमें शोभा के लिये बाजे, हाथी, घोड़े, ऊँट व फुलवारी आदि भी रहती है ।
इन्हें भी देखें

* विवाह
सन्दर्भ


श्रेणी:विवाह
परजानिया

परजानिया गुजरात के दंगों पर आधारित एक हिन्दी फ़िल्म है।

इस फिल्म में दिखाया गया है कि किस तरह मुसलमानो को मारा गया। गोधरा कांड की विभस्त घटना से आक्रोशित हिंदू अतिवादियों ने मुसलमानो को जिंदा जलाया।2002 में गोदरा दंगों और गुलमर्ग नरसंहार की घटना पर आधारित फिल्म को देख दर्शकों के रोंगटे खड़े हो गए। हर द‌र्श्य दशर्कों को झकझोर रहा था। सच्ची घटना पर आधारित इस फिल्म परजानिया में एक पारसी दंपति का बेटा नरसंहार के दौरान गायब हो जाता है, जो कभी नहीं मिलता। पूरी कहानी इसी के इर्द-गिर्द घूमती है। फिल्म में कलाकारों ने जिस तरह से अपने किरदारों को जीया, उससे ऐसा लग रहा था, मानो सब कुछ दर्शकों के सामने घटित हो रहा हो। बेशक फेस्टिवल में दर्शक बेहद कम थे। लेकिन उन्होंने वो फिल्म देखी जो गुजरात के अतीत के घावों को आंखों के सामने रख रही थी। 2007 में रिलीज हुई इस फिल्म ने राष्ट्रीय पुरस्कार भी जीते थे।ref name="ex"> लेकिन विभिन्न राजनैतिक दलों के एतराज के कारण फिल्म को बैन का सामना करना पड़ा था। इसके अलावा चार मिनट की फिल्म स्कैच ने भी लोगों को खूब प्रभावित किया।
सन्दर्भ
बाहरी कड़ियाँ

*

श्रेणी:2005 में बनी हिन्दी फ़िल्म
श्रेणी:भारतीय फ़िल्में
क्यूशू

thumb|180px|जापान का क्यूशू द्वीप (लाल रंग में, जिसके अन्दर प्रान्त दिखाए गए हैं)
thumb|180px|बॅप्पु के गरम पानी का चश्मा|पानी के चश्मों से उठती हुई भाप
thumb|180px|क्यूशू का नक़्शा
क्यूशू (जापानी: 九州, "नौ प्रान्त") जापान के चारों मुख्य द्वीपों में से तीसरा सब से बड़ा और सब से दक्षिणपश्चिमी द्वीप है। कुल मिलकर क्यूशू का क्षेत्रफल ३५,६४० वर्ग किमी है और इसकी जनसँख्या सन् २००६ में १,३२,३१,९९५ थी। यह होन्शू और शिकोकू द्वीपों के दक्षिण-पश्चिम में स्थित है। प्राचीनकाल में क्यूशू को कुछ अन्य नामों से भी बुलाया जाता था, जैसे के क्यूकोकु (九国, "नौ राज्य"), चिनज़इ (鎮西, "अधिकृत क्षेत्र से पश्चिम") और त्सुकुशी-नो-शीमा (筑紫島,"त्सुकुशी का द्वीप")। क्यूशू और इसके इर्द-गिर्द के छोटे द्वीपों को इतिहास में साऍकाऍदो (西海道, "पश्चिमी समुद्री घेरा") भी बुलाया जाता था।
भूगोल

क्यूशू की ज़मीन पहाड़ी है और इसपर १,५९१ मीटर (५,२२० फ़ुट) ऊंचा आसो ज्वालामुखी है, जो जापान का सब से सक्रीय ज्वालामुखी है। पूरे द्वीप पर कई सारे गरम पानी के चश्मे हैं जो ज़मीन के नीचे चल रही प्लेट विवर्तनिकी की उथल-पुथल का संकेत हैं। क्यूशू के पूर्वी ओइता प्रान्त में स्थित बॅप्पु (別府市) के चश्मे और आसो ज्वालामुखी के आसपास के चश्मे बहुत मशहूर हैं। इन गरम चश्मों में कुछ अनूठे चरमपसंदी सूक्ष्मजीव पाए जाते हैं, यानि ऐसे माइक्रोब जो खौलती हुई गर्मी या अन्य चरम वातारवरण में पनपते हैं।

आधुनिक क्यूशू क्षेत्र में क्यूशू द्वीप पर स्थित सात और ओकिनावा प्रांत मिलाकर कुल आठ प्रांत शामिल हैं -
* उत्तरी क्यूशू
** फ़ुकुओका प्रांत
** सागा प्रांत
** कुमामोतो प्रांत
** नागासाकी प्रांत
** ओइता प्रांत
* कागोशीमा प्रांत
* मियाज़ाकी प्रांत
* ओकीनावा प्रांत
क्षेत्रफल के हिसाब से क्यूशू दुनिया का ३७वा सब से बड़ा द्वीप है और जनसँख्या के अनुसार १३वा सब से अधिक आबादी वाला।
आर्थिक स्थिति

क्यूशू में चावल, चाय, तम्बाकू, शकरक़न्दी और सोय उगाया जाता है। यह द्वीप रेशम के उत्पादन के लिए भी प्रसिद्ध है। क्यूशू पर कई प्रकार के चीनी के बासन-प्याले बनाए जाते हैं। फ़ुकुओका, नागासाकी, किताक्यूशू और ओइटा जैसे उत्तरी इलाक़ों में भारी कारख़ाने भी मौजूद हैं। जब यह सन् २०१० में मापा गया, क्यूशू क्षेत्र में ग्रैजुएट लोगों का बेरोज़गारी दर जापान के किसी भी अन्य क्षेत्र से अधिक था और उस वर्ष यहाँ के केवल ८८.९% ग्रैजुएट लोगों को स्थाई रोज़गार मिला हुआ था।
इन्हें भी देखें

* जापान के क्षेत्र
* होन्शू
* शिकोकू
* होक्काइडो
* जापान
सन्दर्भ


श्रेणी:जापान के द्वीप
श्रेणी:हिन्दी विकि डीवीडी परियोजना
श्रेणी:जापानी द्वीपसमूह
शिकोकू

thumb|180px|जापान का शिकोकू द्वीप (लाल रंग में)
thumb|180px|"८८ मंदिरों की तीर्थयात्रा" के लिए शिकोकू आई एक श्रद्धालु लड़की
thumb|180px|शिकोकू का नक़्शा (जिसमें ८८ मंदिरों के स्थल दिखाए गए हैं)
शिकोकू (जापानी: 四国, "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।
भूगोल

शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।

शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।

इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।

जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।
संस्कृति

शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए (空海) नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।

तोकुशिमा प्रान्त में अगस्त के महीने में ओबोन (お盆) त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।
इन्हें भी देखें

* जापान के क्षेत्र
* होन्शू
* क्यूशू
* होक्काइडो
* जापान
सन्दर्भ


श्रेणी:जापान के द्वीप
श्रेणी:हिन्दी विकि डीवीडी परियोजना
श्रेणी:जापानी द्वीपसमूह
बीबीसी

ब्रिटिश ब्रॉडकास्टिंग कॉरपोरेशन (बीबीसी) यूनाइटेड किंगडम का राष्ट्रीय प्रसारक है। वेस्टमिंस्टर, लंदन में ब्रॉडकास्टिंग हाउस में इसका मुख्यालय है; यह दुनिया का सबसे पुराना राष्ट्रीय प्रसारक है, और कर्मचारियों की संख्या के हिसाब से दुनिया का सबसे बड़ा प्रसारक है, जिसमें कुल मिलाकर 22,000 से अधिक कर्मचारी कार्यरत हैं, जिनमें से 19,000 से अधिक सार्वजनिक क्षेत्र के प्रसारण में हैं। बीबीसी के कर्मचारियों की कुल संख्या 35,402 है जिसमें अंशकालिक, लचीला और निश्चित अनुबंध वाले कर्मचारी शामिल हैं।

बीबीसी की स्थापना एक रॉयल चार्टर के तहत की गई है और यह 'डिजिटल, संस्कृति, मीडिया और खेल राज्य सचिव' के साथ अपने समझौते के तहत काम करती है। इसका काम मुख्य रूप से एक वार्षिक टेलीविज़न लाइसेंस शुल्क द्वारा वित्त पोषित किया जाता है, जो सभी ब्रिटिश परिवारों, कंपनियों और संगठनों से लाइव टेलीविज़न प्रसारण और आईप्लेयर कैच-अप प्राप्त करने या रिकॉर्ड करने के लिए किसी भी प्रकार के उपकरण का उपयोग करने के लिए लिया जाता है। शुल्क ब्रिटिश सरकार द्वारा निर्धारित किया जाता है, संसद द्वारा सहमति व्यक्त की जाती है, और बीबीसी के रेडियो, टीवी और यूके के देशों और क्षेत्रों को कवर करने वाली ऑनलाइन सेवाओं को निधि देने के लिए उपयोग किया जाता है। 1 अप्रैल 2014 से, इसने बीबीसी वर्ल्ड सर्विस (1932 में बीबीसी एम्पायर सर्विस के रूप में लॉन्च) को भी वित्त पोषित किया है, जो 28 भाषाओं में प्रसारित होता है और अरबी और फ़ारसी में व्यापक टीवी, रेडियो और ऑनलाइन सेवाएं प्रदान करता है।

बीबीसी के राजस्व का लगभग एक चौथाई हिस्सा इसकी वाणिज्यिक सहायक बीबीसी स्टूडियो (पूर्व में बीबीसी वर्ल्डवाइड) से आता है, जो बीबीसी के कार्यक्रमों और सेवाओं को अंतरराष्ट्रीय स्तर पर बेचता है और बीबीसी की 24 घंटे की अंग्रेजी भाषा की समाचार सेवाओं बीबीसी वर्ल्ड न्यूज़ और बीबीसी डॉट कॉम से भी वितरित करता है। बीबीसी ग्लोबल न्यूज़ लिमिटेड द्वारा प्रदान किया गया। 2009 में, कंपनी को अपनी अंतरराष्ट्रीय उपलब्धियों के सम्मान में एंटरप्राइज के लिए क्वीन्स अवार्ड से सम्मानित किया गया।
सन्दर्भ


इन्हें भी देखें
बाहरी कड़ियाँ

* बीबीसी हिन्दी का जालघर
* बी.बी.सी. की प्रासंगिकता : जवरीमल्‍ल पारख का आलेख
* बीबीसी की प्रासंगिकता का सवाल
* बीबीसी का जालपृष्ठ
* बीबीसी के बारें में
* सम्पादकीय सुझाव
* मोशन गैलरी
* बीबीसी प्रोग्रैम कैटलॉग - "Details of 949,181 BBC radio & TV programmes, dating back 75 years"
* बीबीसीट्रेनिंग.कॉम: बीबीसी ट्रेनिंग और परिणाम - training for the broadcast industry
* BBC Online listening and broadcast Statistics
* Biased BBC - The Forum for BBC Bias
* Biased BBC Blog

श्रेणी:संचार
श्रेणी:समाचार